Η διαμονή μας στο χώρο του Μίλτου ήταν ιδανική. Ο χώρος ιδιαίτερα προσεγμένος, τα έπιπλα καινούρια, όμορφα και λειτουργικά, ενώ οι παροχές του διαμερίσματος πλήρεις. Δε μας έλειψε κάτι, δεν αναζητήσαμε τίποτα που να μην υπήρχε. Ακριβώς όπως περιγράφεται, όπως φωτογραφίζεται και κάτι παραπάνω. Με όμορφες πινελιές καλού γούστου και πεντακάθαρος.
Η τοποθεσία καταπληκτική. Μέσα στην Πλάκα, σε απόσταση αναπνοής από cafe και εστιατόρια, πολύ κοντά σε Metro, κεντρική αγορά, Ακρόπολη και άλλα αξιοθέατα. Παρ' όλα αυτά, η ησυχία εντός του διαμερίσματος είναι υποδειγματική.
Ο Μίλτος εξαιρετικά φιλικός και εξυπηρετικός. Θετικότατη εντύπωση η ανταπόκριση του για πρόωρο check in (με την παρουσία του ίδιου) και η παραχώρηση του διαμερίσματος μέχρι το απόγευμα της τελευταίας μέρας, προκειμένου να μας εξυπηρετήσει στο βραδινό ταξίδι επιστροφής μας.
Στην κυριολεξία σαν στο σπίτι μας. Συνιστάται ανεπιφύλακτα, εμείς θα το προτιμήσουμε πάλι...
Μίλτο σ΄ευχαριστούμε!